./data/phi0474/phi056/phi0474.phi056.perseus-lat1.xml
M. Tullius Cicero
nam, si ea, quae acciderunt, ita fers, ut audio, gratulari magis virtuti debeo quam consolari dolorem tuum; sin te tanta mala rei publicae frangunt, non ita abundo ingenio, ut te consoler, cum ipse me non possim   reliquum est igitur, ut tibi me in omni re eum praebeam praestemque et ad omnia, quae tui velint, ita sim praesto, ut me non solum omnia debere†tua causa, sed causa quoque, etiam quae non possim, putem